Zhantas/Cleaned-Kyrgyz_Wikipedia huggingface dataset:
Билли Айдол

Уильям Майкл Алберт Броуд (англ. William Michael Albert Broad; 1955-жылы 30-ноябрь) - Билли Айдол (англ. Billy Idol) сахналык аты менен таанымал болгон англиялык музыкант, ырчы, ыр жазуучу жана актер. Ал Generation X панк-рок тобунун мүчөсү катары биринчилерден болуп 1970-жылдары белгилүүлүккө жеткен. Кийинчирээк жеке чыгармачылык ишин баштаганы менен соң эл аралык белгилүүлүккө жетип "Second British Invasion" (кырг. "Британиянын экинчи басып кирүүсү") кыймылы учурдагы артисти болгон.

Айдол өзүнүн чыгармачылык ишин 1975-жылдын аягында Chelsea панк-рок тобунун курамында баштаган. Кандай болбосу, Айдол бир канча убакыттан соң топтон чыгып жолдошу Тони Жеймс менен бирге Generation X тобун негиздеп топтун башкы вокалисти болот. Улуу Британияда ийгиликке жеткен топ ажыроосунан мурун Chrysalis Records үндү жаздыруучу фирма белгиси аркылуу үч альбом жаздырган. 1981-жылы Айдол гитарчы Стив Стивенс менен бирге жеке чыгармачылык ишин уланттыруу максаты менен Нү-Йоркко көчкөн. Billy Idol ''' (кырг. Билли Айдол; 1982) алгачкы студиялык альбому финансылык жактан ийгиликтүү болуп жана "Dancing with Myself" (кырг. "Өзүм менен бийлөө") жана "White Wedding" (кырг. "Ак үйлөнү тою") синглдеринин музыкалык видеолору менен Айдол жаңыдан пайда болгон MTV каналынын негизги жылдызы болгон.

Rebel Yell (кырг. "Козголоңчулардын өкүрүгү"; 1983) аталышындагы экинчи студиялык альбому "Rebel Yell" жана "Eyes Without a Face" (кырг. "Жүзү жок көздөр") синглдери менен ири финансылык ийгиликке жеткен альбому болуп саналат. RIAA альбомго АКШга эки миллиондон ашык альмом жиберилгени үчүн эки ак алтын тастыктамасын ыйгарган. Whiplash Smile (кырг. Камчынын кайышы сымал күлүмсүрөөсү; 1986), Charmed Life (кырг. Сыйкырдуу жашоо; 1990) жана Cyberpunk (кырг. Киберпанк; 1993) сыяктуу бир канча ийгиликтүү альбомдорду жаздырган. Айдол 1990-жылдын экинчи жарым жылдыгын жеке турмушуна кунт коюп жашырын өмүр сүргөн. Айдол Devil's Playground (кырг. Шайтандын оюн аянты; 2005) менен Kings & Queens of the Underground (кырг. Жашырын дүйнөнүн башкаруучулары; 2014) альмдорун жаздырып чыгармачылык ишине кайткан.

 Өмүр таржымалы 

 Сыйлыктары 

 Шилтемелер 
Категория:Британия ырчылары
Категория:Британия актерлору
Категория:Арип боюнча ырчылар
Категория:Арип боюнча музыканттар
Сиа

thumb
Сиа Кейт Изобелль Ферлер (англ. Sia Kate Isobelle Furler, айтылышы: /ˈsiːə/; 1975-жылы 18-декабрь) — австралиялык ырчы, ыр жазуучу, музыкалык продюсер жана музыкалык видео жетекчиси. 1990-жылдардын ортосунда ал Аделаиданын Crisp эйсид-джаз тобунун ырчысы катары өзүнүн чыгармачылык ишин баштаган. 1997-жылы Австралияда Crisp тобу тарагандан кийин ал өзүнүн Only See ''' (кырг. Байка) аталышындагы алгачкы студиялык альбомун жаздырган. Кийин ал Лондонго (Англия) көчүп, британиялык Zero 7 дуэтинин башкы вокалисти болгон.

2000-жылы Сиа Sony Music белгисинин көзөмөл астындагы Dance Pool үндү жаздыруучу фирма белгиси менен келишимге кол коюп 2001-жылы Healing Is Difficult (кырг. Айыгуу оңой эмес) аталышындагы экинчи студиялык альбомун жаздырган. Альбомунун илгерилөөсү менен нааразы болгон Сия Go! Beat менен келишимге кол коюп 2004-жылы Colour the Small One (кырг. Кичинекейдин өңү) аталышындагы үчүнчү студиялык альбомун жаздырат. Долбоор негизги угармандардын көңүлүн алууга аракеттенип Сиа 2005-жылы Нү-Йоркко көчүп АКШда гастролдоп жүрүүсүн баштаган. Ал өзүнүн төртүнчү жана бешинчи студиялык альбомдорун - Some People Have Real Problems (кырг. Кээ бирөөлөр олуттуу маселелерге дуушар) and We Are Born (кырг. Биз дүйнөгө келдик) – 2008чи жана 2010-жылдары жаздырылган. Ошону менен Сиа тыныгууга чыгып башка артисттерге ыр жазуу менен алек болгон. Анан каталогу Дэвид Гетта ("Titanium" (кырг. "Титан")), Рианна ("Diamonds" (кырг. "Бриллианттар")) жана Flo Rida ("Wild Ones" (кырг. "Түркөйлөр")) сыяктуу ырчылар менен ийгиликтүү кызматташтыктарды камтыйт. 

2014-жылы Сиа 1000 Forms of Fear (кырг. Коркуунун 1000 калыбы) аталышындагы алтынчы студиялык альбомун жаздырган, ал АКШнын Billboard 200 чартында биринчи орунду алгып, чарттын биринчи ондугуна "Chandelier" (кырг. "Канделябр") сингли менен башкы кыз-бийчиси катары Медди Зиглер тартылган үч музыкалык видеосу кирген. 2016-жылы жыздырылып чыгарылган This Is Acting (кырг. Бул таасирин берет) жетинчи студиялык альбомунун "Cheap Thrills" (кырг. "Арзан оюн-зооктор") синглин Hot 100 чартында биринчи орунга ээ болгон. Ошол эле жылы Сиа искусство аткарууларын камтыган Nostalgic for the Present Tour турун өткөргөн. Сия көптөгөн музыкалык сыйлыктарга ээ болгон, алардын ичинде: ARIA Awards жана MTV музыкалык видео сыйлыгы.

 Өмүр таржымалы 

 Сыйлыктары 

 Шилтемелер 
Категория:Арип боюнча ырчылар
Категория:Арип боюнча музыканттар
Nirvana

Nirvana – 1987-жылы Абердинде (Вашингтон) ырчы/гитарчы Курт Кобейн жана бас-гитарчы Крист Новоселич түзгөн америкалык рок-тобу. Nirvana тобунун курамында бир канча доолбасчы алмашып, эң туруктуу доолбасчы Дэйв Грол 1990-жылы мүчө болуп кирген. Nirvana жети жылдык чыгармамачылыгы ичинде үч элу толук кандуу студиялык альбом чыгарганынына карабастан алар тарыхтагы эң таасирдүү жана маанилүү альтернатив музыкалык топ болгон. 1994-жылы Кобейндин өлүмүнөн кийин топтун ажыраганына карабастан алардын музыкасы популярдуулугун жоготпой заманбап рок-н-ролл маданиятына таасирин тийгизген.

1980-жылдардын аягында Nirvana 1989-жылы өзүнчө кирешеси бар Sub Pop үндү жаздыруучу фирма белгиси аркылуу Bleach (кырг. Агартуу) аталыштагы биринчи альбомун жаздырып Сиэтл гранж сахнада өзүн көрсөтө билген. Алар динамикалуу контрасттарга таянган, катуу оор хордун жана тынч ырдын ортосунда кездешкен үндү иштеп чыгарышкан. DGC Records менен келишимге кол койгондон кийин Nirvana Nevermind (кырг. Маанилүү эмес) (1991) экинчи альбомунун "Smells Like Teen Spirit" (кырг. "Жаштык элестин жыты") биринчи сингли күтүлбөгөн ийгиликке жеткен. Nirvana тобунун күтүүсүз ийгилиги альтернативдүү роктун кеңири жайылтуусуна өбөлгө түзүп Кобейн МККда "муундун өкүлү" катары эскерилип, Nirvana Х-муундун "башкы тобу" болуп эсептлген. 1993-жылы жаздырылган жана сынчылар тарабынан жагору бааланган In Utero (кырг. Жатын ичинде) үчүнчү альбому чарыктоочу табылып көпчүлүктүн табити болбогон музыкасы үчүн топтун угармандарына чакырык болгон.

Nirvana тобунун жандуу чыгармачылык иши 1994-жылы Кобейндин өлүмү менен аяктады бирок ырчы өлгөндөн кийин ырларынын ар түрдүү жаздыруулары Новоселич, Грол жана Кобейндин жесир калган аялы Кортни Лавдын көзөмөлү астында чыгарылган. Топтун түзүлүшүнөн бери алар АКШда гана 25 миллиондон ашык жана дүйнө жүзү боюнча 75 миллиондон ашык үн жаздырууларын сатып "Эң көп сатуулары болгон топ" болуп эсептелген. 2014-жылдын ичинде Nirvana Рок-н-роллдун атак-даңк музейине киргизилген.

 Тарыхы 

 Курамы 

 Дискографиясы 
 Студиялык альбомдары 
 Bleach (1989)
 Nevermind (1991)
 In Utero'' (1993)

 Сыйлыктары 

 Шилтемелер 
Категория:Арип боюнча музыканттар
Категория:Арип боюнча ырчылар
Эрик Клэптон

thumb|(2005)
Эрик Патрик Клэптон (англ. Eric Patrick Clapton; 1945-жылы 30-март) — Британия империясынын орденинин рыцари, англиялык рок жана блюз гитарчысы, ырчы жана ыр жазуучу. Рок-н-роллдун атак-даңк музейине үч жолу кошулган алгачкы артист (жеке артист катары, Yardbirds тобунун курамында жана Cream тобу курамында). Клэптон эч бир заманда болуп көрбөгөн эң мыкты белгилүү жана таасирдүү гитарчылардын бири. Ал Rolling Stone журналынын "100 эң мыкты гитарчы" тизмесинде экинчи орунда жайгашкан, Gibson компаниянын "Эч бир заманда болуп көрбөгөн 50 эң мыкты гитарчы" тизмесинде төртүнчү орунду ээлеген. Ошондой эле, ал 2009-жылы Time журналынын "10 эң мыкты электро гитарачылар" тизмесинде бешинчи орунда жайгашкан.

1960-жылдардын ортосунда, Клэптон, Yardbirds тобунан айрылып John Mayall & the Bluesbreakers тобуна кошулган. Мейолл топтон чыгаары менен Клэптон доолбасчы Жинжер Бейкер жана бас-гитарчы Жек Брүс менен бирге Cream трио тобун түзгөн, анда Клэптон туруктуу блюз импровизацияларын жана "көркөмдүүлүккө умтулган, блюз жанрында калыптанган психоделикалык поп" жанрдыгы музыкасын аткарган. Мындан тышкары ал Бейкер, Стив Уинвуд жана Рик Греч менен бирге Blind Faith (кырг. Сокур ишеним) рок-блюз тобун түзгөн. Клэптондун 1970-жылдардагы чыгармачылыгы Жей Жей Кейлдин жагымдуу жумшак стили жана Боб Марлинин регги стилинин таасиринде табылат. Марлинин "I Shot the Sheriff" (кырг. "Шерифке мен аттым") ырынын версиясы реггинин жайылуусуна өбөлгө түзгөн. Анын эки белгилүү үн жазууларына Derek and the Dominos тобу менен бирге жаздырган "Layla" (кырг. "Лайла") жана Cream тобу менен жаздырган Роберт Жонсондун "Crossroads" (кырг. "Жолдордун тоому") ыры да кирет. 1991-жылы Кэптондун уулу Конор каза болгондон кийин, ал кайгысын Unplugged (кырг. Ажыроо) альбомунда көрсөтүлгөн "Tears in Heaven" (кырг. "Асмандагы көз жаштар") ырында чагылдырат.

Клэптон 18 "Грэмми" сыйлыгына жана Brit Award сыйлыгынын "Музыканын өнүгүүсүнө кошкон көрүнүктүү бир салым" номинациясына ээ болгон. 2004-жылы Клэптонго Букингем сарайында музыкага кызмат кылганы үчүн Британия империясынын рыцардык ордени ыйгарылган. 1998-жылы алкоголизмден жана баңгизат колдонуудан айыгып келе жаткан Кэптон Антигуада айыгып келе жаткан оорулуулардын Crossroads Centre медициналык борборун ачкан.

 Өмүр таржымалы 

 Сыйлыктары 

 Шилтемелер 
Категория:20-кылымдын ырчылары
Категория:Арип боюнча ырчылар
Стиң

thumb|Стиң (2009)
Гордон Мэттү Томас Самнер (англ. Gordon Matthew Thomas Sumner; 1951-жылы 2-октябрь) —Британия империясынын орденинин рыцари, Стиң (англ. Sting) сахналык аты менен таанымал болгон англиялык музыкант, ырчы, ыр жазуучу жана актер. Стиң 1977-1984-жылдар арасы, өзүнүн жеке чыгармачылык ишин баштоодон мурун, The Police нү-вейв рок тобунун бас-гитарчысы жана ырларынын негизги автору болгон.

Музыкасы рок, джаз, регги, классикалык музыка, нү-эйдж жана ворлдбит жанрлардын элементтерин камтыган. Соло музыкант жана The Police тобунун курамынын мүчөсү катары ал жалпысынан 16 "Грэмми" сыйлыгына (1980-жылы – "Reggatta de Blanc" (кырг. "Регатта де Бланк") альбому үчүн "Эң мыкты рок аткаруучу" номинациясы), үч Brit Awards сыйлыгына, анын ичинде 1994-жылкы "Эң мыкты британиялык эркек ырчысы" номинациясы жана 2002-жылы алган "Көрүнүктүү салым" номинациясы, "Алтын глобус", "Эмми" жана Оскар сыйлыгынын төрт "Эң мыкты түп нуска ыры" номинациясына татыган. 2002-жылы Стиң Ыр жазуучулардын атак-даңк музейине кошулуп, 2003-жылы The Police тобунун мүчөсү катары Рок-н-роллдун атак-даңк музейине кошулган. 2000-жылы чыгармачылыгы үчүн ага Голливуд атак-даңк аллеясынан жылдыз берилген. 2003-жылы Стиң музыкага кызмат кылганы үчүн ага Букингем сарайында Елизавета II тарабынан Британия империясынын рыцардык ордени ыйгарылган, 2014-жылы АКШдагы Ак үйдө Кеннеди борборунун сыйлыгына татыктуу болгон. 2017-жылы Уюлдук музыкалык сыйлыгына ээ болгон.

The Police тобу менен кошо Стиң дүйнө жүзү боюнча эң көп сатуулары болгон музыкалык артисти болгон. Жеке жана The Police тобунун курамындагы чыгармачылыгында ал 100 миллиондон ашык үн жазууларды саткан. 2006-жылы Paste Стиңти "100 эң мыкты ыр жазуучу" тизмесинде 62-орунга жайгаштырган. Ал VH1 каналынын "100 эң мыкты рок-артисти" тизмесинде 63-орунду алган, Q журналынын "20-кылымдын "100 эң мыкты музыка жылдызы" тизмесинде 80-орунда жайгашкан. Ал көптөгөн музыканттар менен бирге иштеген, алардын ичинде: Крейг Дэвид ("Rise & Fall" (кырг. "Өйдө жана ылдый")), Брайан Адамс менен Род Стүарт ("All for Love" (кырг. "Баардыгы сүйүү үчүн")), Элисон Краусс ("You Will Be My Ain True Love" (кырг. "Сен менин чыныгы сүйүм болосуң")). Ошондой эле ал Шеб Мами менен бирге ырдаган эл аралык "Desert Rose" (кырг. "Чөл роза гүлү") хити менен батыш угармандарга түндүк Африканын раи музыкалык жанрын тааныткан.

 Өмүр таржымалы 

 Сыйлыктары 

 Шилтемелер 
Категория:20-кылымдын ырчылары
Категория:Арип боюнча музыканттар
Категория:Арип боюнча ырчылар
Категория:Продюсерлер арип боюнча
Категория:Актёрлор
Пол Маккартни

Сэр Жеймс Пол Маккартни (англ. Sir James Paul McCartney; 1942-жылы 18-июнь) - рыцарь-бакалавр, Британия империясынын абзел орденинин кавалери, англиялык ырчы, ыр жазуучу, түрдүү музыкалык аспаптардын чебери, композитор. Поп-музыка тарыхында болгон эң популядуу жана таасирдүү "Битлз" (англ. the Beatles) рок-тобунун бас-гитаристи жана ырчысы болуп жүрүп дүйнөлүк аренадагы белгилүүлүккө жеткен. Жон Леннон менен бирге ыр жазуу кызматташтыгы согуш мезгилинен кийинки эң белгилүү доор деп эсептелет. Топтун таркалышынан кийин Маккартни жеке чыгармачылык ишин баштап, биринчи аялы Линда жана Денни Лэйн менен бирге Wings тобун түзгөн.

Маккартни эң мыкты ийгиликүү композитор жана аткаруучу болуп эсептелет. 2200дөн ашык ырчы, "Битлз" тобунун "Yesterday" (кырг. "Кечээги күн") ырынын кавер-версиясын жаздырып, бул чыгарма поп-музыка тарыхында эң көп кавер-версиясы болгон ырга айланган. 1977-жылы Wings Улуу Британияда эң көп сатылган "Mull of Kintyre" (кырг. "Кинтайр тумшугу") синглин жаздырып чыгарышат. Рок-н-роллдун атак-даңк музейине эки жолу талапкерлиги коюлган (1988-жылы "Битлз" тобунун курамында, 1999-жылы соло ырчы катары), "Грэмми" сыйлыгына 21 жолу татыган Маккартни Billboard Hot 100 чартында биринчи орунга ээ болгон, жалпысынан 32 ыр жазган жана 2009-жылы ал АКШда RIAA тарабынан тастыкталган 25,5 миллион бирдиктерге ээ болгон. Маккартни, Леннон, Харрисон жана Старр 1965-жылы Британия империясынын абзел орденинин кавалерлери болуп, 1997-жылы Маккартни музыкага кызмат кылганы үчүн кавалер наамына ээ болгон. Маккартни 1,2 миллиард доллардык накта наркы менен дүйнө жүзүндөгү эң бай музыканты болуп эсептелет.

Маккартни соло ырчы катары ырлардын кең каталогун чыгарып классикалык жана электрондук музыка жазган. Жаныбарларларды укугун коргоо, түлөнгө аңчылык, жер миналар, вегетарианчылык, кедейчилик жана музыкалык билим берүү сыяктуу маселелер боюнча эл аралык соопчулуктарга өбөлгө түзүү боюнча долбоорлордо катышкан. Маккартни үч жолу аял алып, беш баланын атасы.

 Өмүр таржымалы 

 Сыйлыктары 

 Шилтемелер 
Категория:Британия ырчылары
Категория:20-кылымдын ырчылары
Категория:Арип боюнча ырчылар
Категория:Арип боюнча музыканттар
Элли Голдиң

Елена Жейн "Элли" Голдиң (англ. Elena Jane "Ellie" Goulding, айтылышы: /ˈɡoʊldɪŋ/ GOHL-ding; 1986-жылы 30-декабрь) — англиялык ырчы, ыр жазуучу. Эллинин чыгармачылык мансабы Starsmith жана Фрэнкмьюзик музыкалык продюсерлери менен таанышканындан бери башталган, аны Жем Лиллиуайт байкап, кийин Эллинин менеджери жана A&R-менеджери болот. 2009-жылдын июлунда, Polydor Records үндү жаздыруучу фирма белгисинде ырдап жүргөнүндө, кийинчирээк, ошол эле жылы, өзүнүн алгачкы An Introduction to Ellie Goulding ''' (кырг. Элли Голдиң менен таанышуу) кичи-альбомун жаздырат.

2010-жылы Би-би-Синини жыл сайын өткөн Sound of... сурамжылоосу боюнча биринчи орунга татыган, ошол эле жылы Brit Awards сыйлыгы учурунда берилген "Сынчылардын тандоосу" сыйлыгына ээ болгон. 2010-жылы Элли, Lights (кырг. Чырактар) аталышындагы алгачкы студиялык альбомун жаздырып чыгарган, ал UK Albums Chart чартында биринчи орунду ээлеп Британияда 850000 альбому сатылган. 2010-жылдын декабрында Улуу Британиянын чарттарында биринчи орундарды ээлеген Элтон Жондун "Your Song" (кырг. "Сенин ырың") ырына жаздырган кавер-версиясын Элли 2011-жылдын 29-апрелинде Букингем сарайында өткөн ханзада Ульям менен Кейт Миддлтондун үйлөнүү кечесинде ырдаган. Альбомдун "Lights" аталышындагы башкы треки АКШда 2011-жылдын мартында жаздырылып АКШнын Billboard Hot 100 чартында биринчи оруду ээлеген.

2012-жылдын октябрында Голдиңтин Halcyon (кырг. Бейпил) аталышындагы экинчи студиялык альбому жаздырылып чыгат. Альбомдон мурун анын "Anything Could Happen" (кырг. Эмне болсо да болот) башкы сингли жарыкка чыккан. Halcyon, UK Albums Chart чартында биринчи жолу экинчи орунду ээлеп пайда болгон, кийин 65 аптадан соң биринчи орунду ээлеген. Halcyon АКШнын Billboard 200 чартында биринчи жолу тогузунчу орунду ээлеп пайда болгон. Halcyon альбомунун кайрадан түзүлгөн Halcyon Days (кырг. "Бейпил күндөр") альбому 2013-жылдын 23-августунда жаздырылып чыгарылган, анда Улуу Британиянын эң мыкты сингли болгон "Burn" (кырг. "Жалындоо") аталышындагы жаңы сингли кошулган. 2014-жылы, Brit Awards сыйлыктарын берүү аземи учурунда Элли "Эң мыкты британиялык айым артисти" номинациясын жеңип алган. 2015-жылы 6-ноябрда Голдиң "On My Mind" (кырг. "Оюм боюнча") башкы синглин камтыган Delirium (кырг. Жөөлүү) аталышындагы үчүнчү студиялык альбомун жаздырган. 2015-жылдын декабрында Голдиң "Love Me like You Do" (кырг. "Дагы да сүйө бер") сингли менен "Эң мыкты соло поп-аткаруу" номинациясын жеңип алгачкы "Грэмми" сыйлыгына ээ болгон.

 Өмүр таржымалы 

 Сыйлыктары 

 Шилтемелер 
Категория:Арип боюнча ырчылар
Жон Дигвид

Жон Дигвид (англ. John Digweed; 1967-жылы 1-январь) — Гастингсте (Англия) туулган англиялык дижей, музыкалык продюсер жана актер. DJ Magazine журналы боюна Дигвид 2001-жылы көпчүлүктүн добушу менен №1 DJ - дүйнөдөгү эң мыкты дижейи болгон.

 Өмүр таржымалы 

 Сыйлыктары 

 Шилтемелер 
Категория:Дижейлер
Категория:Британия дижейлери
Категория:Арип боюнча музыканттар
Луис Фонси

Луис Альфонсо Родригес Лопес-Сеперо (исп. Luis Alfonso Rodríguez López-Cepero; 1978-жылы 15-апрель) - Луис Фонси (англ. Luis Fonsi) сахналык аты менен таанымал болгон Пуэрто-Риколук ырчы, ыр жазуучу жана актер, ал "Despacito" ''' (кырг. "Жайыраак") ыры менен белгүүлүү болгон.

 Өмүр таржымалы 

 Сыйлыктары 

 Шилтемелер 
Категория:Пуэрто-Рико ырчылары
Категория:Пуэрто-Рико актерлору
Категория:Арип боюнча музыканттар
Категория:Арип боюнча ырчылар
Категория:Актёрлор
Silentó

Рики Ламар Хок (англ. Ricky Lamar Hawk; 1998-жылы 22-январь) - Silentó (англ. Silentó) сахналык аты менен таанымал болгон америкалык рэпер, музыкалык продюсер жана актер. Silentó Billboard Hot 100 чартында үчүнчү орунду ээлеген "Watch Me (Whip/Nae Nae)" ''' (кырг. "(Машине айдаганымды/тиземди чоң бүгүп желип басуумду) кара") аталышындагы алгачкы сингли менен таанымал болгон.

 Өмүр таржымалы 

 Сыйлыктары 

 Шилтемелер 
Категория:АКШ рэперлери
Категория:Арип боюнча музыканттар
Категория:Арип боюнча ырчылар
Алан Уокер

Алан Олав Уокер (англ. Alan Olav Walker; 1997-жылы 24-август) - DJ Walkzz катары таанымал болгон норвегиялык музыкалык продюсер жана дижей.

Уокер, 2015-жылы жаздырылган жана 10 өлкөдө ак алтын тастыктамага татыган "Faded" ''' (кырг. "Алсыроо") сингли менен таанымал. 2016-жылы ал DJ Mag журналынын "Эң мыкты 100 дижейи" тизмесинде 55-орунда жайгашкан.

 Өмүр таржымалы 

 Сыйлыктары 

 Шилтемелер 
Категория:Дижейлер
Категория:Норвегия дижейлери
Категория:Продюсерлер арип боюнча
Категория:Арип боюнча музыканттар
Мартин Гаррикс

Мартейн Жерард Гарритсен (нидерл. Martijn Gerard Garritsen; 1996-жылы 14-май) - Мартин Гаррикс (англ. Martin Garrix, Mar+in Garri× катары стилдештирилген) сахналык аты менен таанымал болгон нидерландиялык дижей, музыкалык продюсер жана музыкант. 2016-жылы ал DJ Mag журналынын эң мыкты 100 дижей тизмесинде биринчи орунду ээлеген. 2016-жылы Spinnin' Records менен келишимди токтотконунан бир ай өткөн соң жана Sony Music менен келишимге кол койгонго чейин ал STMPD RCRDS үндү жаздыруучу фирма белгисин негиздеген. 2017-жылы ал Hï Ibiza түнкү клубунун резидент дижейи болуп жарыяланган.

 Өмүр таржымалы 

 Сыйлыктары 

 Шилтемелер 
Категория:Дижейлер
Категория:Арип боюнча музыканттар
Пол Окенфолд

Пол Марк Окенфолд (англ. Paul Mark Oakenfold, айтылышы: /ˈoʊkənfoʊld/; 1963-жылы 30-август) — англиялык музыкалык продюсер жана транс-дижейи. Окенфолд эки жолу "Грэмми" жана ошондой эле эки жолу World Music Awards ''' (кырг. Дүйнөлүк музыкалык сыйлыктар) сыйлыктарынын талапкери болгон. DJ Magazine журналы аны 1998чи жана 1999-жылы ал көпчүлүктүн добушу менен Эң мыкты дижейлердин мыктысы болгон. Пол 100-ашык ремикстерин 100-ашык артисттерге сунуштаган, алардын ичине U2, Моба, Мадонна, Massive Attack, New Order, The Rolling Stones, The Stone Roses жана башкалар.

 Өмүр таржымалы 

 Сыйлыктары 

 Шилтемелер 
Категория:Дижейлер
Категория:Арип боюнча ырчылар
Категория:Арип боюнча музыканттар
Passenger (музыкант)

thumb
Майкл Дэвид Розенберг (англ. Michael David Rosenberg; 1984-жылы 17-май) - Passenger сахналык аты менен таанымал болгон англиялык ырчы, ыр жазуучу жана музыкант. Мурун Passenger тобунун башкы вокалисти жана негизги ырларынын жазуучусу Розенберг 2009-жылы ажыраган топтун аталышын сактап өзүнүн соло чыгармачылык ишинде колдонгон. Эң ийгиликтүү "Let Her Go" сингли бир топ өлкөлөрдүн чарттарынын биринчи орундарында жайгашкан. 2014-жылы ушул ыр Brit Award сыйлыгынын "Жылдын эң мыкты британиялык сингли" номинациясына талапкер болуп, Британия академиясынын Айвор Новелло сыйлыгынын "Эң мыкты аткарылган чыгарма" номинациясынын жеңүүчүсү болгон.

 Негизги биографиялык маалыматтар 
Майкл Дэвид Розенберг (толук аткаруучунун аты-жөнү) 17-Май 1984-жылы Англияда Брайтон-энд-Хоувда туулган. 16 жылдан кийин ырчы өзүнүн музыкалык мансапка баштаган. Бирге ырчы Эндрю Филлипс менен, ал бүгүнкү күндө популярдуу жана популярдуу болгон топ Passenger негиздеген. Топ 2003-жылы түзүлгөн. 5 адамдан турган топ балдар жалгыз альбом "Wicked Man Rest"түзүштү. Альбом 2007-жылы жарык көргөн, бүгүнкү күндө популярдуу болуп калды. 2013-жылы ырчы мыкты музыкалык курамы үчүн сыйлык алды, Анын тобу үчүн ырлар Дөөтү өзү жазган.

 Чыгармачыл өмүр баяны айырмачылыктары 
Мектептен тартып эле Дөөтү музыка менен машыкчу. Ал башка эч нерсе кызыкдар болгон эмес. 16 жашында ал баштаган кийин, Дөөтү өзүнүн эмгек жолун андан ары иштеп баштаган жана тобун негиздеген. Ал тургай, бул ырчы тынч эмес, 2019-жылы ага улуу популярдуулугун алып өзүнүн альбом чыгарган. Ырчы дүйнө жүзү боюнча концерт менен жөнөп кетти, анын белги продюсерлер, ал эл аралык таануу алат жана абдан популярдуу болуп саналат.

Ырчы гороскоп Торостор болуп саналат, ырчы жогорку 10 бай сүрөтчүлөр кирип, экинчи мүнөзгө ээ эмес. Актер бардык музыка өмүрүн арнаган жана дагы эле музыкалык мансапка токтотуп жатат. Дөөтү анын расмий интернет барак жана ютуб өз каналы. 2009-жылдан баштап Дөөтү өз алдынча аткаруучунун мансабын тарта баштаган жана бүгүнкү күндө популярдуулукка ээ.

Артисттын альтернативдүү музыкасы көптөгөн адамдарга жагат, көптөгөн өлкөлөрдө, альтернативалык веторлор ырчынын чыгармачылык иши менен жакыныраак таанышууга мүмкүнчүлүгү бар болчу. Азыр музыка менен иштеп жатат, өз үй-бүлөсүн куруу үчүн каалоолорго ээ эмес. Ырчы көптөгөн жакшы, популярдуу ырларды жазган, алар миллиондогон доллар аудиторияны өз алдынча аткарган. Алгач, артист акысыз концерт берип, азыр анын материалдык абалын мыктылардын бири.

 Шилтемелер 
https://9slim.com/passenger/ 

Youtube каналы: https://www.youtube.com/channel/UCFHtCB_FWXQ8GpjgfYcD8-g
Категория:Арип боюнча инсандар
Категория:Арип боюнча ырчылар
Ромео Сантос

Энтони Сантос (англ. Anthony Santos; 1981-жылы 21-июль) - Ромео Сантос (англ. Romeo Santos) сахналык аты менен таанымал болгон америкалык ырчы, ыр жазуучу, актер, музыкалык продюсер жана америкалык бачата тобунун (Aventura тобу) мурунку башкы вокалисти. 2002-жылы Obsesión (кырг. Оопайлык) ыры италиялык чартында 16 апта бою биринчи орунда жайгашкан. Aventura тобу менен бир канча альбом жазыргандан кийин, анын мүчөлөрү өз жолдорун тандап бири-биринен ажыраган. Ошондон улам Ромео өзүнүн жеке чыгармачылык ишин баштаган, алты жылдан кийин анын жети ыры "Кумарлуу латын ырлары" тизмесинде биринчи орун алып "Тропикалык ырлар" чартында болсо он ыры биринчи орунга татыган.

 Өмүр таржымалы 

 Сыйлыктары 

 Шилтемелер 
Категория:АКШ ырчылары
Категория:Арип боюнча ырчылар
Категория:Арип боюнча музыканттар
Категория:Продюсерлер арип боюнча